Japenas

Japenas () – sala Indonezijoje, Čenderavasiho įlankoje, šalia šiaurės vakarinių Naujosios Gvinėjos krantų. Šiauriau išsidėsčiusios Biako salos, vakaruose – Numo sala, rytuose – Kurudu sala. Plotas – 2278 km². Sala kalnuota, paviršius iškyla iki 1496 m aukščio.

Būdingi Japeno drėgnieji atogrąžų miškai, yra 147 paukščių, 37 žinduolių rūšys. Gyvena endeminė Japeno žiurkė (Rattus jobiensis).Wikramanayake, Eric; Eric Dinerstein; Colby J. Loucks; et al. (2002). Terrestrial Ecoregions of the Indo-Pacific: a Conservation Assessment. Washington, DC: Island Press. Sudarytas Centrinio Japeno gamtos rezervatas (plotas 590 km²).„Yapen Tengah“. Protected Planet. 

Japenas su aplinkinėmis salomis sudaro Papua provincijos Japeno salų regenciją. Apie 110 tūkst. gyventojų (2022 m.). Pagrindinis miestas – Serujis. Pagrindinė vartojamos kalbos – javų (japenų), ansų, vabų, vojų, ambajų ir kt.

Pirmasis europietis, ispanas Alvaras de Saavedra, salą pasiekė 1528 m. Japeną 1979 m. nusiaubė 7,5 balo žemės drebėjimas, žuvo 115 žmonių.National Geophysical Data Center / World Data Service (NGDC/WDS): NCEI/WDS Global Significant Earthquake Database. NOAA National Centers for Environmental Information (1972).

 Šaltiniai 

Kategorija:Indonezijos salos